GiliGold/VAD_KnessetCorpus huggingface dataset:
גולן שלמה אלבז: ראשית, אני רוצה להעיר הערה.
אלי אלאלוף: זו חלוקת תפקידים?
אלי אלאלוף: זה שעם הכובע מרים את האצבע, ואתה מדבר?
אלון אלבז: כבודו, האמת היא שגם אני רוצה לדבר.
אלי אלאלוף: מי הבוגר?
אלון אלבז: אני.
אלי אלאלוף: תן לו לדבר ראשון.
אלון אלבז: כבוד היושב-ראש, אני אלון אלבז מ"ביוטי קר".
אלון אלבז: אני פשוט רציתי לציין שסין, הונג-קונג, היא היצואנית החמישית בגודלה בעולם בקוסמטיקה, ופשוט התעלמות ממנה, עם כל הכייף שבעניין, היא פגיעה אנושה בצרכן הסופי.
אלי אלאלוף: אני מבקש שאנשי משרד הבריאות - - -
מירב בן ארי: מה עם הונג-קונג?
מירב בן ארי: בדקתם את סין והונג-קונג?
אסנת לוקסנבורג: שוב, אנחנו התחלנו - - -
משה בר סימן טוב: סין - - -
מירב בן ארי: הונג-קונג היא מדינה – לא נעים לי להגיד לך – שמשרד הבריאות שלה והרגולציה שלה הרבה יותר - - -.
משה בר סימן טוב: הונג-קונג היא בהחלט eligible להיות מדינה מוכרת.
מירב בן ארי: לא נראה לי שבהונג-קונג מחכים שנה וחצי
משה בר סימן טוב: הונג-קונג היא בהחלט מדינה ראויה להיות מדינה מוכרת.
מירב בן ארי: בדקתם?
מירב בן ארי: הונג-קונג היא ברשימה שלכם?
משה בר סימן טוב: מירב, זה גם תלוי גם בנכונות שלה.
מירב בן ארי: היושב-ראש שאל – אז אני שואלת.
משה בר סימן טוב: זה תלוי בנכונות של ההונג-קונגים להגיע איתנו להסכם על שיתוף מידע.
משה בר סימן טוב: הקוריאנים הביעו נכונות כזו.
משה בר סימן טוב: זה תלוי גם בנכונות של ההונג-קונגים.
אלי אלאלוף: אני מציע: לפעמים, כדאי לפתוח.
אלי אלאלוף: אנחנו מתקרבים להגדה של פסח ויש את ההוא שאינו יודע לשאול – ואת בטח לא – אז בואו נעשה - - -
מירב בן ארי: ברור שאני לא.
אלי אלאלוף: במקרה הזה, זה היה.
אלי אלאלוף: כתבו את זה בתקופה של גולדה שלא ידעה לפתוח בשאלות, לצערנו, וחטפנו בגלל זה מלחמה.
מירב בן ארי: תרשום את הונג-קונג.
גולן שלמה אלבז: ראשית, אני רוצה להתייחס להערה של הגברת לוקסנבורג.
גולן שלמה אלבז: היא אמרה שיצרן מדרום קוריאה שמוכר בכול העולם אין לו שום בעיה למכור גם בישראל.
גולן שלמה אלבז: הדבר הזה הוא טעות.
גולן שלמה אלבז: יש פה חסם שהוא חמקמק וקשה לקלוט אותו, אבל הדרישה מיבואן ישראלי להציג certificate of free sale ממדינה מוכרת לא ישימה עבורו, כי גם היצרן הדרום קוריאני עצמו לא יכול להשיג את האישור הזה.
גולן שלמה אלבז: אני, כיבואן, לא יכול להשיג אותו.
גולן שלמה אלבז: היצרן לא יכול להשיג אותו, אלא אם כן הוא נסמך על טובות של צד ג'.
גולן שלמה אלבז: אי-אפשר לנהל כך עסק.
גולן שלמה אלבז: אני לא יכול לבקש מיצרן שיבקש טובה מצד ג'.
גולן שלמה אלבז: לכן, זה לא משנה אם היצרן מוכר במדינה מוכרת או לא מוכר במדינה מוכרת.
גולן שלמה אלבז: לא ניתן יהיה להביא סחורה ממדינה שהיא אינה מדינה מוכרת, אלא אם כן אנחנו מסתמכים על טובות.
גולן שלמה אלבז: לכן, לצערי, האמירה שלה שגויה ומטעה.
אסנת לוקסנבורג: קודם כול, היא לא שגויה והיא לא מטעה.
אלי אלאלוף: גברת לוקסנבורג, סליחה.
אלי אלאלוף: אני חייב להגיד שזו שאלה מאוד – אני לא הבנתי שזה המצב.
אלי אלאלוף: המצב הוא שאתה יכול להביא מאיפה שאתה רוצה ותיחשב כמייצר את זה פה בארץ.
משה בר סימן טוב: זה במתווה החדש.
משה בר סימן טוב: הוא מדבר על הישן.
אלי אלאלוף: אנחנו לא בישן.
אלי אלאלוף: אני מבקש שתענו לפי החדש ותאמרו איך אתם רואים את זה.
גולן שלמה אלבז: מילה נוספת לגבי דבריו של משה בר סימן טוב – אני חושב שמדובר, ואנחנו גם שומעים את הטונציה: "אתם תהיו כמו היצרנים", "אתם תעמדו בכול הדרישות", בהחמרה שהיא לא מטרת החוק.
גולן שלמה אלבז: מטרת החוק הייתה לבוא ולהקל עלינו.
גולן שלמה אלבז: אני כבר קולט לאן זה הולך.
גולן שלמה אלבז: אני חושב שהפתרון היחידי לנושא הזה הוא הפתרון שאתה, כבוד היושב-ראש, העלית בהצעת החוק הפרטית שהוגשה לפני שבוע יחד עם חברת הכנסת מירב בן-ארי ושרן השכל.
גולן שלמה אלבז: אין פתרון אחר.
גולן שלמה אלבז: יש צורך לשנות את הדבר הזה מיסודו.
גולן שלמה אלבז: כל פתרון אחר יעשה עוולה וייצור חסם שיגרום להתייקרות מחירים נוראית.
שרה טל: שמי שרה טל, ואני עוסקת ברישום תמרוקים כבר כמעט 20 שנה.
שרה טל: רציתי להגיד שאני באה לכול הדיונים מתוך הבנה שאנחנו הולכים לדבר על הכנת תיק תמרוק ועל הנוטיפיקציה, וכול פעם זה חוזר לייבוא מקביל ומדינות מוכרות.
שרה טל: אם זו המטרה, אולי באמת עדיף שנדע מראש ולא נגיע.
שרה טל: אני מקווה שהרבה פה מסכימים.
אלי אלאלוף: אנחנו אוהבים לראות אותך, אז תבואי לפה.
יאיר כהן: אני יאיר כהן, הבעלים של חברת "קוסמטיקס", חברה שעושה ייבוא בעיקר מטורקיה.
יאיר כהן: בהמשך למה שאלבז אמר לגבי מדינות לא מוכרות, אני היום מביא כמעט את כל המותג הפרטי של קוסמטיקה עבור חברת "שופרסל".
יאיר כהן: חברת "שופרסל" היא חברה גדולה ומוכרת.
יאיר כהן: אני מכיר חלק מהאנשים של משרד הבריאות.
יאיר כהן: אני עומד בכול התקנים הקפדניים.
יאיר כהן: אני מבין שמשרד הבריאות והבטיחות – זה צריך להיות דבר ברמה הגבוהה ביותר וללא פשרות, אך עם זאת עד היום לא הייתה תלונה אחת על המוצרים שלי, ואינני מבין מדוע לאחר הרפורמה אני פשוט לא אוכל לייבא את המוצרים שלי.
יאיר כהן: זה חד וחלק.
יאיר כהן: הדבר הזה מייקר, מסרבל ופשוט יגרום לסגירה של העסק שלי חד וחלק.
משה בר סימן טוב: אנחנו נתנו מענה.
משה בר סימן טוב: אם הוא עומד בכול התקנים כיצרן, לצורך העניין, - - -
יאיר כהן: איך יכולתי לייבא עד היום מוצרים, אם לא עמדתי בכול התקנים?
משה בר סימן טוב: בדקנו את הכול אצלנו.
משה בר סימן טוב: יש לנו את תיק התמרוק.
משה בר סימן טוב: אנחנו עוברים לשיטה אחרת – לשיטה של נוטיפיקציה.
משה בר סימן טוב: אנחנו הולכים לעולם אחר.
משה בר סימן טוב: אגב, אני חייב לומר משהו למר אלבז.
משה בר סימן טוב: הטונציה נועדה לומר לכם שאנחנו לא משחקים משחקים.
משה בר סימן טוב: אם אתם הצהרתם פה, ועכשיו אתם שוב חוזרים ומצהירים שאתם עומדים בכול התקנים, אנחנו רוצים - - -
אלון אלבז: אנחנו לא צריכים להצהיר.
אלון אלבז: אתם בדקתם אותנו.
משה בר סימן טוב: מצוין.
יאיר כהן: מוצר לא נכנס לארץ - - -
גולן שלמה אלבז: איפה הבעיה?
משה בר סימן טוב: לא אמרתי שיש בעיה.
משה בר סימן טוב: אני לא אמרתי שיש בעיה.
גולן שלמה אלבז: אז, למה הטונציה הזאת?
משה בר סימן טוב: אני לא פרשן לענייני - - -
גולן שלמה אלבז: למה התקיפות?
גולן שלמה אלבז: אנחנו מרגישים פה כאילו אנחנו עבריינים, ויושבים פה כאילו אנחנו עושים איזה פשע חמור.
קריאה: אבל יש לו קושי - - -
גולן שלמה אלבז: בסך-הכול, אנחנו מביאים מוצרים איכותיים במחירים עממיים לצרכן הסופי.
משה בר סימן טוב: אני לא הפרשן לטונציה שלי.
אלי אלאלוף: אדון אלבז.
משה בר סימן טוב: אני לא הפרשן לטונציה שלי, אבל אני חושב שאני משתדל לומר את הדברים בצורה ברורה.
משה בר סימן טוב: אם אתם תעמדו בכול התקנים, כאילו אתם יצרנים, ואתם תיקחו אחריות על הדבר הזה, ולא תגידו "מישהו אחר מייצר – אני רק איזו שהיא חוליה אחרת בשרשרת" אלא אתם תיקחו אחריות, בין אם זה בטורקיה, בסין או במדינה אחרת, – - -
אלי אלאלוף: אני רוצה להביןן.
משה בר סימן טוב: - - אז אתם תוכלו להכניס - - -
אלי אלאלוף: אני רוצה להבין משהו.
אלי אלאלוף: כל מי שהביא עד עכשיו, עם כל האישורים שדרשתם, זה ישתנה מחר עם החקיקה החדשה?
מירב בן ארי: איך זה ישפיע?
יאיר כהן: כן, זה ישתנה.
קריאה: בטח שזה ישתנה.
משה בר סימן טוב: אדוני היושב-ראש, אנחנו עוברים לנוטיפיקציה.
אלי אלאלוף: שכול מה שעשו עד עכשיו – לזבל?
משה בר סימן טוב: לא, להפך.
משה בר סימן טוב: אנחנו מקלים על ההכנסה של מוצרים לארץ.
משה בר סימן טוב: השיטה היום היא שיטה - - -
אלי אלאלוף: הוא הביא אתמול מוצר כלשהו, ומחר - - -
יאיר כהן: זה לא נכון.
מירב בן ארי: תן לנו שנייה.
אלי אלאלוף: גם אני שחקן.
אלי אלאלוף: הוא הביא כבר שנים מוצרים, ומחר הוא צריך להביא דוקיומנטים חדשים כלשהם ויש דרישות חדשות?
משה בר סימן טוב: רינת או אסנת יתקנו אותי אחר כך, אם אני טועה.
משה בר סימן טוב: היום, השיטה היא שאנחנו בודקים את המוצרים לפני שהם נכנסים לארץ.
משה בר סימן טוב: אני בודק את הכול.
אלי אלאלוף: אבל, מה לגבי המוצר שהוא הביא אתמול וקיבל אישור?
משה בר סימן טוב: אני בדקתי אותו מראש.
אלי אלאלוף: נו, בסדר.
אלי אלאלוף: אז הוא ממשיך להביא אותו.
משה בר סימן טוב: הוא יוכל להביא אותו ביותר קלות.
משה בר סימן טוב: הוא יוכל להביא אותו בנוטיפיקציה.
משה בר סימן טוב: הוא פשוט יוכל להודיע לי ולהכניס את המוצר לארץ.
אלי אלאלוף: דבר איתי עברית.
משה בר סימן טוב: בהודעה.
קריאה: בהודעה מראש.
משה בר סימן טוב: בלי לקבל אישור מראש.
משה בר סימן טוב: זה בלי בדיקה שלי מראש.
אלי אלאלוף: הוא מביא את המוצר הזה היום באישור שלך.
אלי אלאלוף: אם מחר הוא מביא את זה למרות החקיקה החדשה, הוא יצטרך להגיש ניירות?
משה בר סימן טוב: יהיה לו יותר קל.
יאיר כהן: אין יותר קל.
יאיר כהן: אחרי שאני מקבל אישור, אין יותר קל.
אלי אלאלוף: אתה באת להגן עלי או אני – עליך?
אלי אלאלוף: אני מביא את זה עד היום באישור שלכם עם כל הדרישות.
משה בר סימן טוב: בדקתי את זה מראש.
משה בר סימן טוב: בדקתי את זה לפני שזה נכנס.
אלי אלאלוף: בדקת או לא בדקת.
אסנת לוקסנבורג: זה משנה.
משה בר סימן טוב: זה חשוב.
אלי אלאלוף: אבל המוצר הזה שהבאת – אתה בודק כל משלוח מחדש?
אלי אלאלוף: אני אומר: את זה הבאתי.
אלי אלאלוף: אני ממשיך לייבא ולמכור פה בארץ.
אלי אלאלוף: למה אני צריך לבוא - - -?
קריאה: זה הרישיון.
משה בר סימן טוב: יש לך חמש שנים.
אלי אלאלוף: קודם כל, חמש שנים אתם ממשיכים לייבא מה שאתמול הבאתם.
משה בר סימן טוב: את זה אני אמרתי.
משה בר סימן טוב: הוא שואל על מוצר חדש.
משה בר סימן טוב: הוא אומר: "תראה, אני הבאתי את זה, ומחר אני רוצה להביא משהו אחר וזה את זה.
משה בר סימן טוב: אין לך את זה, לא בדקת לי את זה מראש".
משה בר סימן טוב: עדיין אני אומר: "אהלן וסהלן, תכניס את המוצר לארץ".
אלי אלאלוף: קודם כל, כל מי שממשיך לייבא לפי הזמן שנדרש, עד חמש שנים, ימשיך.
משה בר סימן טוב: כל המוצרים הקיימים יקבלו חמש שנים.
אלי אלאלוף: ואז מתחילים חדש.
משה בר סימן טוב: נכון, נכון.
אלי אלאלוף: ואז, איך עושים שזה לא מייקר מידי?
משה בר סימן טוב: אנחנו לא מחפשים לייקר.
משה בר סימן טוב: אני אומר שהיום הוא תלוי באישור שלי, לפני שהוא נכנס לארץ – נכון?
יאיר כהן: נכון.
משה בר סימן טוב: אני יכול לאשר, - -
משה בר סימן טוב: - - ואני יכול לא לאשר.
משה בר סימן טוב: אתה יכול להיתקע עם מלאי, ואתה יכול סתם להתעכב בכניסה לשוק.
יאיר כהן: לא.
משה בר סימן טוב: מחר אני אתן לך את האפשרות להכניס את המוצר לארץ – למלא טופס במחשב, באינטרנט, באתר של משרד הבריאות, ואתה פשוט תכניס את המוצר.
משה בר סימן טוב: מה זה אומר?
משה בר סימן טוב: זה אומר שאני לא בדקתי לך את המוצר מראש.
משה בר סימן טוב: אני סומך עליך, וכשאני סומך עליך – אני עושה את זה כי אני מצפה ממך לקחת אחריות ושאתה בדקת.
משה בר סימן טוב: כמו שנאמר פה על-ידי יועץ הרגולציה, אני מצפה ממך; עכשיו, לא יהיה יותר שמשרד הבריאות בדק את המוצר מראש.
משה בר סימן טוב: יהיה שאתה בדקת את המוצר מראש כאילו אתה היצרן שלו.
משה בר סימן טוב: אתה מכיר את המפעל, אתה מכיר את היצרן, אתה מכיר את הרכיבים שמהם עושים ואתה מכיר את תהליכי העבודה, ואתה אומר: אני לוקח על זה אחריות.
משה בר סימן טוב: אני, בתמורה, נותן לך להכניס את המוצר לשוק – ורק להודיע לי על זה.
משה בר סימן טוב: זה שינוי שמקל עליכם – אם אתם יכולים לקחת את האחריות.
משה בר סימן טוב: אם לא – אפשר להישאר במשטר הישן.
גולן שלמה אלבז: עדיף.
יאיר כהן: עדיף.
משה בר סימן טוב: לכם עדיף, לכולם עדיף.
משה בר סימן טוב: אני חושב שלעם ישראל לא עדיף.
קריאה: עדיף.
גולן שלמה אלבז: אולי תעשו שני מסלולים כמו בהצעת החוק?
מירב בן ארי: הצענו שני מסלולים ביום הראשון, אבל הוא לא הסכים.
משה בר סימן טוב: יפה מאד, אבל לא יהיה.
קריאה: יושב-ראש הוועדה הציע.
מירב בן ארי: לא אשכח.
משה בר סימן טוב: יפה מאוד, אבל לא יהיה.
משה בר סימן טוב: אי-אפשר שגם האחריות תהיה אצלכם וגם האחריות תהיה אצלנו וכול אחד יחליט, לפי רמת הסיכון של המוצר, על מי הוא מטיל את - - -
גולן שלמה אלבז: שני מסלולים – מה הבעיה?
משה בר סימן טוב: לא יהיה.
אלון אלבז: זה שני מסלולים.
אלון אלבז: מה הבעיה?
אלון אלבז: מסלול ירוק למי שיש את הכול, ומסלול קשה יותר, לשיטתכם.
משה בר סימן טוב: יש תחיקה של רגולציה.
משה בר סימן טוב: אתם רוצים אירופה?
משה בר סימן טוב: אגב, זה מה שקורה באירופה.
קריאה: אבל אנחנו לא אירופה.
משה בר סימן טוב: אלי, אני אומר לך: הם יושבים פה.
משה בר סימן טוב: אנחנו עושים את הרפורמה לא בשביל מי שיושב פה.
משה בר סימן טוב: דבר ראשון אנחנו עושים את זה בשביל הצרכנים.
מירב בן ארי: אלה שיושבים פה מוכרים בזול לכול עם ישראל.
קריאה: אנחנו האנשים שאחראים שדברים יגיעו בזול.
משה בר סימן טוב: מה הבעיה?
משה בר סימן טוב: תשאירו את המצב.
משה בר סימן טוב: אתם רוצים רפורמה?
מירב בן ארי: מי אלה?
מירב בן ארי: מי יושב כאן?
מירב בן ארי: הטייקונים?!
משה בר סימן טוב: לְמה אתם עושים רפורמה?
משה בר סימן טוב: כי אתם חושבים שיש משהו לא טוב, נכון?
מירב בן ארי: יושבים כאן החבר'ה – כי אותנו מעניין?
משה בר סימן טוב: לא מעניין אותי אם הם טייקונים ולא מעניין אותי שום דבר.
מירב בן ארי: - - גם אותי וגם את - - - זה לא מעניין.
מירב בן ארי: זה אנשים שמוכרים בזול.
גולן שלמה אלבז: אתה שאלת שאלה לְמה - - -
אלי אלאלוף: חבר'ה, אנחנו מתחילים - -
גולן שלמה אלבז: אני חייב תשובה קטנה.
אלי אלאלוף: - - להגיע לקקופוניה כזאת.
גולן שלמה אלבז: הוא שאל למה - - -
אלי אלאלוף: אני רוצה להגיד: אנחנו עוד לא - - -
מירב בן ארי: גוטהלף מוכר - - -?! הוא מוכר בזול.
אלי אלאלוף: אדוני המנכ"ל, אני חייב להגיד לך שעוד לא ביטלנו את האפשרות של שני מסלולים לתקופת מעבר.
משה בר סימן טוב: בסדר.
משה בר סימן טוב: את זה הצעתי.
אלי אלאלוף: אנחנו אמרנו את זה, ואני מודה שאני מקור ההצעה.
אלי אלאלוף: אני מוכן לקחת אחריות, ואני עוד לא משתכנע שכדאי לעבור מהיום להיום למסלול חדש לגמרי.
משה בר סימן טוב: זה בסדר.
אלי אלאלוף: זה חלק מהמשחק של: תתנו למערכת להתארגן לדרישה.
אלי אלאלוף: יכול להיות שהם יגלו שזה, המסלול החדש, טוב מאוד, ויעזבו לבד.
אלי אלאלוף: אף אחד לא תופס אתכם ואומר "תישארו פה או פה".
אלי אלאלוף: אתם יכולים לבחור בין זה לבין זה לתקופת מעבר.
אלי אלאלוף: אז, אני לא פסלתי את ההמשך של אפשרות של דו-מסלולי.
משה בר סימן טוב: יש.
משה בר סימן טוב: בסוף, אנחנו עושים רפורמה.
משה בר סימן טוב: כשעושים רפורמה, זה אומר שעוברים משיטה אחת לשיטה אחרת.
משה בר סימן טוב: זו המשמעות של רפורמה.
משה בר סימן טוב: אפשר להחליט שלא צריך רפורמה כי הכול מצוין, אבל הממשלה החליטה ושמו בחוק ההסדרים והביאו לפה ואתם אישרתם רפורמה שמשנה את שיטת הרגולציה בישראל משיטה של אישור מקדים לפני שיווק לשיטה של נוטיפיקציה.
משה בר סימן טוב: זה מה שאתם עשיתם.
משה בר סימן טוב: אנחנו חושבים שזה נכון.
משה בר סימן טוב: כך עובדות המדינות המפותחות.
משה בר סימן טוב: במדינות המפותחות לא יושב שמאשר כל מוצר ומוצר מראש.
מירב בן ארי: דרך-אגב, אין לנו בעיה עם זה.
משה בר סימן טוב: אוקיי.
משה בר סימן טוב: יש לכם בעיה עם זה.
משה בר סימן טוב: זו המשמעות של מסלול מקביל.
מירב בן ארי: אין לנו בעיה, אבל אמרנו שצריכים להיות שני מסלולים.
משה בר סימן טוב: לא, אין שני מסלולים.
אלי אלאלוף: אנחנו נדבר על זה.
מירב בן ארי: נדבר.
יואב גזית: שמי יואב גזית, ואני מהתאחדות התעשיינים.
יואב גזית: מנכ"ל משרד הבריאות אומר, ביושר רב, שחקיקת התיקון הייתה מהירה מידי, ואני חושב שזה גם היה צריך להתבצע אחרת, והתוצאה היא שגם אין מנוס, ועובדה, אדוני, אתם גם רוצים לעשות שינויים בחקיקה.
יואב גזית: החקיקה לא טיפלה בדבר אחד: בייבוא המקביל, ותראה כמה אנחנו מתעסקים סביב הייבוא המקביל.
משה בר סימן טוב: היא טיפלה.
יואב גזית: הלוואי שברבע מהזמן שמתעסקים בייבוא המקביל היינו מתעסקים בדיון בחקיקה, ואולי אז היה גם קצת - - -
משה בר סימן טוב: זה נכון.
יואב גזית: אדוני, לעצם העניין, ברור לכולם שיצטרך להיות בחקיקה הראשית, והיינו מבקשים, כתעשייה, כי החקיקה הראשית נוגעת בעיקר לתעשייה ולייצור.
יואב גזית: זו גם הסיבה לכך שהקול שלנו לא עולה פה כל כך, כי הדיונים הם סביב הייבוא המקביל.
יואב גזית: אנחנו מאוד היינו מבקשים שקולנו יישמע במסגרת התיקון לפקודת הרוקחים, כפי שאתם הגשתם.
יואב גזית: יש הרבה נקודות שהיינו רוצים שקולנו יישמע ונוכל להביע במסגרת השינויים האלה.
יואב גזית: אני רק אתן איזו שהיא דוגמה קטנה.
יואב גזית: בצד השינויים המבורכים למשל של להוציא את הבשמים והסבונים, אם סוגרים עסק על-פי החוק, ובחקיקה כתוב ש-12 חודשים יצטרך התעשיין להמתין עד שהוא יוכל לבקש בקשה לחידוש העסק וקיצרו את זה לשישה חודשים, זה לא מה שיפתור את העניין.
יואב גזית: יש הרבה נקודות שהתעשייה הייתה רוצה שהקול שלה יישמע במסגרת התיקון בחקיקה, ולא במסגרת התקנון.
אלי אלאלוף: אין לי התנגדות לעמדה שאתה מביע.
אסנת לוקסנבורג: אני רק רוצה להבין מה שאמרת.
אסנת לוקסנבורג: רק להבין.
אסנת לוקסנבורג: לא הבנתי את הנקודה.
אלי אלאלוף: אין לי התנגדות שנתייחס, אם יש בעיות, במסגרת שינויי החקיקה שיידרשו, שנתייחס אם יש הצעות קונקרטיות מצד התעשיינים לנקודה זו או אחרת.
אלי אלאלוף: אדון גזית, אם אתם רוצים להציע דברים, זה הזמן.
מורן שקלאר: אני מורן שקלאר.
אלי אלאלוף: גברת לוקסנבורג.
אסנת לוקסנבורג: אני פשוט לא הבנתי.
אלי אלאלוף: תקבלי מהחברות שלך.
מורן שקלאר: אני מורן שקלאר, יועצת משפטית ב"אפי חורי הפצה", וגם אנחנו בעלי מותג פרטי.
מורן שקלאר: למעשה, ההצעה הזאת כרגע, שהדרישות מאיתנו יהיו דרישות יצרן, שוב לא ריאלית, שוב מחטיאה את המטרה של החוק, ושוב תעלה את יוקר המחיה.
מורן שקלאר: היא לא ריאלית.
משה בר סימן טוב: מישהו צריך לקחת אחריות.
מורן שקלאר: אוקיי.
מורן שקלאר: אז, בעצם, הציבור משלם את המחיר, והמחיר יהיה מאוד-מאוד כבד, כי בעצם זה מתגלגל על הציבור.
מירב בן ארי: מהי המשמעות כשאומרים עכשיו לאותו אדם, שהוא יצרן?
מירב בן ארי: אני יודעת מהי המשמעות של יצרן ישראלי פה, אבל עוד לא הצלחתי להבין מהי המשמעות של יצרן שיש לו מפעל בחו"ל - - -
משה בר סימן טוב: מירב, אני אסביר לך.
משה בר סימן טוב: הם ישבו פה - - -
מורן שקלאר: בדיקות, עלויות, מעבדות – דברים שהיום אין, וממחר בבוקר הם יהיו.
מורן שקלאר: זה מתגלגל על הציבור.
משה בר סימן טוב: מהי הציפייה?
משה בר סימן טוב: שאנחנו נכניס לפה משהו שאנחנו - - -?
מירב בן ארי: מה עשית עד עכשיו?
משה בר סימן טוב: אז תבטלו את - - -
מורן שקלאר: הציפייה היא או להמשיך כמו שזה מתנהל היום, והיום יש מבחר מאוד גדול של מוצרי טואלטיקה וקוסמטיקה - -
מירב בן ארי: הוא מייצר כבר שנים.
מורן שקלאר: - -ואנשים יכולים לקנות היום איפור או מוצרי טואלטיקה במחיר שווה לכול נפש, וברגע שזה ייכנס לתוקף אנשים לא יוכלו יותר.
מורן שקלאר: ושוב, נותנים במה לכול בעלי האינטרסים שמושכים בחוץ, כל הגדולים, הטייקונים.
מורן שקלאר: אנחנו לא - - -.
מורן שקלאר: אי-אפשר.
משה בר סימן טוב: בדיוק להפך.
מורן שקלאר: לא, סליחה.
מורן שקלאר: אני לא מסכימה איתך, כי, בעצם, העלויות האלה בסוף מתגלגלות על הצרכן.
מורן שקלאר: - -
משה בר סימן טוב: סליחה, סליחה.
משה בר סימן טוב: - -
מורן שקלאר: - - אנחנו, בעלי המותג הפרטי, לא יכולים לעמוד בכול העלויות והבדיקות האלה.
משה בר סימן טוב: - - מישהו צריך לקחת אחריות על מוצר שנכנס לארץ.
מורן שקלאר: אז צריך להמשיך במתווה הנוכחי או, שוב, כמו שהייתה כאן ההצעה, שני מסלולים.
משה בר סימן טוב: זה לא החוק.
משה בר סימן טוב: החוק בא ואמר - - -
מורן שקלאר: אבל זה מחטיא את המטרה.
מורן שקלאר: אני לא מבינה.
מורן שקלאר: זה נכנס לחוק ההסדרים, וזה מחטיא את המטרה.
מורן שקלאר: איך אפשר להתעלם מזה?
קריאה: הממשלה הביאה את זה.
מורן שקלאר: במקום להוריד את יוקר המחיה, אתה מעלה את יוקר המחיה.
מורן שקלאר: מה הרעיון?
אסנת לוקסנבורג: האמירה הראשונה של היושב-ראש - - -
משה בר סימן טוב: אני אסביר את הרעיון.
מורן שקלאר: ישיבה אחרי ישיבה, וכול פעם מדברים על זה וכול פעם מחזירים איזה שהוא מתווה שהוא לא ריאלי.
אסנת לוקסנבורג: האמירה הראשונה, שנאמרה פה על-ידי היושב-ראש וחברת הכנסת, היא: קודם כול, בריאות הציבור.
אסנת לוקסנבורג: אתם כולכם מדברים - -
מירב בן ארי: אבל הם עד היום - - -.
אסנת לוקסנבורג: - - ואני שומעת רק: כסף, כסף, כסף, כסף.
מירב בן ארי: מה קשור כסף בכלל?
אסנת לוקסנבורג: כשזה מגיע ללקיחת אחריות על בריאות - - -
מורן שקלאר: אז מה רע במתווה הנוכחי?
משה בר סימן טוב: תנו לי להתייחס.
משה בר סימן טוב: אני אתייחס.
משה בר סימן טוב: ההחלטה - - -
מירב בן ארי: אגב, אני אמרתי שלכול מי שיושב פה בשולחן בריאות הציבור חשובה, - -
מירב בן ארי: - - וזה לכולם: גם לצד הזה וגם לצד הזה.
אלי אלאלוף: חבר'ה, - -
אסנת לוקסנבורג: כשמנסים למצוא פתרונות לשמור על בריאות הציבור, אף אחד לא מוכן לקחת אחריות.
אלי אלאלוף: - - נאפשר דיון ענייני.
מירב בן ארי: אף אחד - - -
משה בר סימן טוב: זה לא נכון.
משה בר סימן טוב: המשמעות של - - -
אלי אלאלוף: בואו ונשכח לשנייה את כל החקיקה וכול זה.
אלי אלאלוף: היום אתם מרגישים שהמוצרים שמגיעים ונמכרים הם - - -?
משה בר סימן טוב: היום אני בודק.
משה בר סימן טוב: אענה לך כך: היום, אני בודק כל מה שנכנס לארץ.
משה בר סימן טוב: לגבי ייבוא מקביל, אני לא מרגיש שאני מספיק בטוח.
משה בר סימן טוב: אבל לגבי המוצרים שהם לא בייבוא מקביל, כן, אני מרגיש מספיק בטוח, כי אני בודק כל מוצר לפני שהוא נכנס לארץ.
מורן שקלאר: אפשר להמשיך?
משה בר סימן טוב: רק רגע.
משה בר סימן טוב: אתם באתם ואמרתם לנו, והמחוקק בא ואמר, וגם אנחנו אמרנו את זה: המצב הזה, שבו אנחנו בודקים כל מוצר לפני שהוא נכנס לארץ, יוצר בעיות בשוק – לא לכם אלא לאחרים.
משה בר סימן טוב: אלו בעיות הוא יוחצר בשוק?
משה בר סימן טוב: הוא יוצר בעיות של מיעוט יבואנים כי נורא-נורא קשה להיות יבואן, מיעוט מוצרים כי יש אנשים שאומרים "אנחנו עם הדבר הזה של האישור המקדים בכלל לא רוצים להתעסק", ועיכוב וכניסה של מוצרים לתוקף כי "לוקח לך חצי שנה לבדוק את המוצר ולי יש מוצר עונתי, ופגה העונתיות שלו".
משה בר סימן טוב: נוצר פה איזה שהוא עיוות שהרבה מאוד נהנים ממנו.
משה בר סימן טוב: כל מי שנהנה ממנו יושב פה בחדר.
משה בר סימן טוב: אחד פיתח ייבוא מקביל כתוצאה מזה, ואחד פשוט נהנה מהרנטה שיש ליבואן.
משה בר סימן טוב: אנחנו, כממשלה, חשבנו שאנחנו צריכים לשנות את הכללים ולפתוח את הדלת לכולם.
משה בר סימן טוב: בדרך גילינו, לצורך העניין, שזה עושה בעיה ליצרנים הפרטיים.
משה בר סימן טוב: אני לא יודע להיות בשתי מערכות רגולציה לאורך זמן, כי בעולם של נוטיפיקציה אני צריך לשלוח את הפקחים שלי לשוק לבדוק את המוצרים; הם יצטרכו ללכת לשוק, לראות את המוצרים ממש בעיניים, לבדוק אותם ולקחת אותם למעבדות ולעשות הרבה מאוד דברים שאנחנו לא עושים היום.
משה בר סימן טוב: זו רמת סיכון הרבה יותר גבוהה.
משה בר סימן טוב: אני לוקח על עצמי יותר סיכון, כי אני נותן בחוק – הטלתם את האחריות על מי שמביא את המוצרים לארץ.
משה בר סימן טוב: אם מי שמביא את המוצרים לארץ לא מוכן לקחת את האחריות, זה אומר שאין רפורמה.
משה בר סימן טוב: באף מדינה מתקדמת בעולם לא עובדים בשיטת הרגולציה של ישראל, ולכן חשבנו שצריך לעשות רפורמה.
משה בר סימן טוב: אין פקיד שיושב ובודק – אתם צריכים לבוא ולראות במשרד – את הרכיבים, בודק את הסיכונים ובודק בכול מיני רשתות.
משה בר סימן טוב: זה לא עובד כך.
משה בר סימן טוב: המוצרים נכנסים, ויש מי שלוקח אחריות.
משה בר סימן טוב: אם את לא מוכנה, אתה לא מוכן ואתה לא מוכן לקחת את האחריות, אז לא ייכנסו לארץ מוצרים שמישהו לא לקח אחריות שהם בטוחים ושמישהו לא ייקח אחריות ברגע שתהיה פגיעה בבריאות הציבור.
משה בר סימן טוב: מישהו צריך לקחת את האחריות.
משה בר סימן טוב: את זה החוק אמר.
משה בר סימן טוב: לא רוצים?
משה בר סימן טוב: – אז צריך להבין שהמחיר של זה הוא שנשארים במשטר הנוכחי עם העיוותים שיש בו, ויכול להיות שזה בסדר.
משה בר סימן טוב: צריך לחיות עם זה.
משה בר סימן טוב: ייתכן שבאמת משהו שנולד עקום צריך לחזור עקום.
אלי אלאלוף: אני לא רואה שנתקדם במיוחד.
אלי אלאלוף: האם המשרדים רוצים להגיד איזו שהיא הודעה?
מירב בן ארי: כן, בוא ונשמע קצת.
אלי אלאלוף: אחר כך אני רוצה שהיועצת המשפטית שלנו תבהיר לנו את המצב המשפטי, ואז אני סוגר את הדיון.
נורית הראל: אפשר להגיד עוד הערה, בבקשה?
אנואר חילף: אני אנואר חילף ממשרד הכלכלה.
אנואר חילף: קודם כל, אני מסכים עם זה שהרפורמה הזאת מאוד-מאוד חשובה.
אנואר חילף: נעשתה פה עבודה מקצועית.
אנואר חילף: אנחנו פשוט לא מגיעים למהות של הנקודות החשובות.
אנואר חילף: יש שני דברים שצריך להגיד אותם ולהגיד את האמת.
אנואר חילף: מדינות מוכרות וייבוא מקביל הם דברים שלא העתקנו מהמודל האירופאי, ובגלל זה יש שם - - -
אלי אלאלוף: מה הן הנקודות החשובות שלא הגענו אליהן?
אנואר חילף: יש מדינות מוכרות - - -
אלי אלאלוף: תפסיקו להצהיר.
אלי אלאלוף: אתם הפקידים המקצועיים.
אנואר חילף: לא, לא.
אנואר חילף: לא מצהירים.
אנואר חילף: לא מצהיר לגמרי.
אנואר חילף: יש פה עסקים - - -
אלי אלאלוף: תגיד לְמה הגעת.
אלי אלאלוף: במה לא טיפלנו?
אלי אלאלוף: לא, אל תתייחס.
אלי אלאלוף: אתה אמרת אמירה, ואני מתלבש על האמירה.
אנואר חילף: אין שום בעיה.
אלי אלאלוף: אתה אומר שיש דברים מהותיים שלא התייחסנו.
אנואר חילף: יש את העניין שדורש פתרון, ויש בינתיים מחלוקת בין המשרדים.
אלי אלאלוף: מחלוקת בין משרדים בעוד 100 שנה יהיו.
אנואר חילף: לנו יש הסכמה בעניין.
אנואר חילף: מוצרים חדשים שלא משווקים במדינה מוכרת.
אנואר חילף: מוצר חדש שאין לו רישיון ומחר מישהו רוצה להביא אותו – זו נקודה אחת.
אלי אלאלוף: זו הצעה שמביא המנכ"ל.
אלי אלאלוף: אני לא מתייחס לזה היום.
אנואר חילף: ההצעה – אני חושב שיש לנו, למשרד הכלכלה ולמשרד הבריאות, כן איזה שהוא מתווה שמדבר על מספר שנים אחרי יישום התקנות, להבנתי ארבע שנים, והוא אומר לשמור את האופציה ליבואנים הקיימים להמשיך לייבא מוצרים חדשים.
אנואר חילף: זה הפתרון שדיברנו עליו.
משה בר סימן טוב: אנחנו לא חוזרים בנו מזה.
אנואר חילף: אוקיי.
משה בר סימן טוב: זה לפרק זמן זמני, שאחריו צריך להגיע להסכם הכרה הדדית עם אירופה.
משה בר סימן טוב: זה הפתרון הנכון.
אנואר חילף: אני לא חוזר מההסכמה הזאת.
אלי אלאלוף: יש טיפול בנושא ההכרה ההדדית עם אירופה?
אנואר חילף: קודם כל, העניין הזה נאמר פה על-ידי משרד הבריאות.
אנואר חילף: זה לוקח זמן.
אנואר חילף: זה תהליך.
אלי אלאלוף: אני לא צריך.
קריאה: עוד לא התחלנו.
אנואר חילף: אני לא יודע להגיד לך.
אלי אלאלוף: מי מטפל?
אלי אלאלוף: מי המשרד האחראי לקבוע את ההסכם עם אירופה?
אנואר חילף: יש לנו, במשרד הכלכלה, אגף סחר חוץ, שהוא אחראי.
אלי אלאלוף: הוא מטפל בזה?
אנואר חילף: הוא מטפל בזה.
אלי אלאלוף: איפה הוא, האדון הזה?
אלי אלאלוף: הוא אף פעם לא בא לישיבה.
קריאה: אוהד כהן.
דבורה מילשטיין: אני היועצת המשפטית של משרד הכלכלה.
אלי אלאלוף: את יכולה לתת תשובות על זה?
דבורה מילשטיין: אני יועצת משפטית ממשרד הכלכלה, ובין היתר אני מלווה את הפעילות של המינהל לסחר חוץ.
דבורה מילשטיין: אני יכולה רק להגיד שאנחנו גם קיבלנו את הפניות כמו שגם אתם קיבלתם וכמו שמשרד הבריאות קיבל, ואנחנו מתחילים עכשיו באמת את הבדיקה הלא פשוטה והמשא ומתן להסכם הכרה הדדית כפי שמשרד הבריאות מכיר מהתרופות.
דבורה מילשטיין: זה תהליך ארוך.
אלי אלאלוף: שנים?
דבורה מילשטיין: זה שנים.
קריאה: אז למה רק עכשיו?
משה בר סימן טוב: דבי, כמה שנים?
דבורה מילשטיין: אני לא - - -
משה בנימין: לכן, אני אומר: הדדיות.
קריאה: למה רק עכשיו?
דבורה מילשטיין: אני רק רוצה - - -
קריאה: שנתיים זה שנים.
אלי אלאלוף: אני אוהב את החקירות של "מה היה לולא?".
דבורה מילשטיין: אני רק רוצה להגיד שכמובן שהסכם זה שני צדדים, וזה לא שאנחנו מכתיבים את התוצאות.
משה בר סימן טוב: האירופאים הביעו נכונות לעשות את זה.
אלי אלאלוף: דבי, זה כל כך נורמלי שהסכם עושים בין שני צדדים.
אלי אלאלוף: גם בין אשתי לביני זה תמיד הסכמים.
מירב בן ארי: אבל כמה זמן זה ייקח?
אלי אלאלוף: - - אבל כמה זמן?
אלי אלאלוף: למה לא לקחתם?
אלי אלאלוף: החוק הזה, הצבענו עליו ואישרנו אותו לפני שנה וחצי או שנתיים?
קריאה: סוף 2016.
אלי אלאלוף: לא עשיתם כלום מאז, מ-2016?
דבורה מילשטיין: התחלנו כאילו לחשוב על העניין, כשקיבלנו את הפניות מהמדינות.
אלי אלאלוף: זה אומר שבעוד שנתיים אין הסכם.
דבורה מילשטיין: כמו שאמרתי, שני צדדים, וזה תלוי באירופים.
אלי אלאלוף: אני רוצה תכל'ס.